  Руслан Нуриахметов Майя Бывальцева 12-тӥ куартолэзе быдэс дуннеын Эмсузэръёслэсь калыккуспо нуналзэс пусъё. Удмуртилэн тӧроез Александр Бречалов элькунысь 13 сюрслэсь трос эмсузэръёсты но медбратъёсты ӧнер праздникенызы ӟечкылаз. Со сярысь улосвыл тӧролэн но кивалтэтлэн пресс-службазы ивортӥз. « Удмуртиын 13 сюрслэсь трос шор ёзо эм ужасьёс. 300-лэсь ятыр эмсузэръёслэн ужан стажзы 40 арлэсь трос, 10 адями 50 арлэсь трос ужа ни! 300 пала эмсузэръёслэн «Тазалыкез утён удысысь дано ужась» нимзы вань » Александр Бречалов, Удмуртилэн тӧроез Элькунлэн тӧроез эм ужасьёслы тазалык, шудбур но тау карыны валась пациентъёсты сӥзиз.  Ватсалом, эмсузэръёсты но эмбратъёсты Совето Сюзлэн Героезлэсь Ф. А. Пушиналэсь нимзэ нуллӥсь элькун эм колледжын дасяло. «Сестринское дело» ӧнеръя та дыре 1 сюрс 982 адями дышетске, со пӧлысь 442 егитъёс дышетсконзэс туэ быдто. Тодэ вайытом, 2022-тӥ арын Удмуртиын шор ёзо яке вылӥ эм дышетсконниосты йылпумъям эм ужасьёс, соос пӧлын ужазы берытскыны мылкыд карисьёс но, ӧнерзыя дунтэк ватсаса тодон-валан басьтозы.  Тегъёс: эмсузэр тазалыкезутён праздникъёс АлександрБречалов Ижкар Удмуртия  